:OMVII SS IONEN FOR DE EUROPÆISKE FÆLLESSKABER 
K0M(93) 265 endelig udg. 
Bruxelles, den 9. juni 1993 
Henstilling med henblik på 
RÅDETS AFGflRFI SF 
Indledning af forhandlinger mellem EØF, 
Kongeriget Norge og Kongeriget Sverige 
om en ændring af deres aftale om civil luftfart 
Forslag t i I 
RÅDETS AFfiØRFLSE 
om ændring af aftalen mellem Det Europæiske Økonomiske Fællesskab, Konge­
riget Norge og Kongeriget Sverige om civil luftfart 
(forelagt af Kommissionen) 
- 1 -
Henstilling med henblik på 
RÅDETS AFflflRF|„SF 
Indledning af forhandlinger mellem EØF, 
Kongeriget Norge og Kongeriget Sverige 
om en ændring af deres aftale om civil luftfart 
- A c* -
1. I Rådets afgørelse nr. 92/384/EØF om indgåelse af en aftale mellem Det 
Europæiske Økonomiske Fællesskab, Kongeriget Norge og Kongeriget Sverige 
har EF godkendt aftalen mellem disse tre parter om civil luftfart. Med 
aftalen indføres der et ensartet system af regler for civil luftfart, 
idet anvendelsesområdet for al relevant EF-lovgivning udvides til at 
omfatte Norge og Sverige. 
2. Eftersom denne aftale ikke skulle foregribe resultatet af forhandlin­
gerne mellem Fællesskabet og EFTA-landene om Det Europæiske Økonomiske 
Samarbejdsområde (EØS-aftalen), blev man enig om, at aftalen træder ud 
af kraft på den dato, hvor EØS-aftalen træder i kraft. 
3. Ifølge aftalen skal ny lovgivning, der vedtages i hver af de kontrahe­
rende parters lande, integreres i aftalen. Efter afslutningen af for­
handlingerne om aftalen har EF vedtaget nye forordninger og direktiver, 
herunder den såkaldte tredje luftfartspakke, hvorved der skabes et indre 
marked for civil luftfart i EF. 
4. Aftalens artikel 12 bygger på det princip, at ny (EF-)lovgivning skal 
integreres i aftalen. Dette er af særlig betydning for EF's luftfarts­
selskaber, fordi det gør det muligt for dem at drive luftfartsvirksomhed 
under én fælles reguleringsordning i EF, Norge og Sverige. Den Blandede 
Komités afgørelse skal, hvad dette angår, bekræftes af Rådet. 
- A^-
5. Imidlertid vil EØS-aftalens ikrafttræden kunne give anledning til en 
ændring i den forkerte retning i de aftalemæssige forhold mellem EF og 
Norge og Sverige, eftersom den ny lovgivning, der er nævnt ovenfor, ikke 
umiddelbart vil udgøre en del af EØS-aftalen, men først vil finde anven­
delse i EFTA-1 andene, når man har afsluttet de procedurer, der er nød­
vendige for at supplere lovgivningen i EØS-aftalen. 
6. Under disse ganske særlige omstændigheder er det i alle tre parters 
interesse at gøre det nødvendige for at sikre, at den nye lovgivning 
anvendes i Norge og Sverige efter EØS-aftalens ikrafttræden, indtil de 
nødvendige procedurer er afsluttet. 
7. Rådet anmodes derfor om: 
- at bemyndige Kommissionen til at indlede forhandlinger med Kongeriget 
Norge og Kongeriget Sverige om at ændre aftalen mellem disse parter 
og EF om civil luftfart, så man sikrer: 
* integrering af ny lovgivning i aftalen 
* anvendelse af denne lovgivning i Norge og Sverige efter EØS-afta­
lens ikrafttræden, indtil de procedurer, der er nødvendige for at 
supplere lovgivningen i EØS-aftalen, er afsluttet. 
- 1 c~ 
Forslag til Rådets afgørelse 
om ændring af aftalen mellem Det Europæiske Økonomiske Fællesskab, Konge­
riget Norge og Kongeriget Sverige om civil luftfart. 
- 2 -
Begrundelse 
1. I Rådets afgørelse nr. 92/384/EØF om indgåelse af en aftale mellem Det 
Europæiske Økonomiske Fællesskab, Kongeriget Norge og Kongeriget Sverige 
har EF godkendt aftalen mellem disse tre parter om civil luftfart. Med 
aftalen indføres der et ensartet system af regler for civil luftfart, 
idet anvendelsesområdet for al relevant EF-lovgivning udvides ti I at om­
fatte Norge og Sverige. Den trådte i kraft den 6. Juli 1992. 
2. Ifølge aftalen skal ny lovgivning, der vedtages i hver af de kontrahe­
rende parters lande, integreres i aftalen. Efter afslutningen af for­
handlingerne om aftalen har EF vedtaget nye forordninger og direktiver, 
herunder den såkaldte tredje luftfartspakke, hvorved der skabes et indre 
marked for civil luftfart i EF. 
3. Integrering af denne nye EF-lovgivning i aftalen er af særlig betydning 
for luftfartsselskaberne i EF, fordi det gør det muligt for dem at drive 
luftfartsvirksomhed under én fælles reguleringsordning i EF, Norge og 
Sverige. Den Blandede Komité, der er nedsat i medfør af aftalen, traf 
den 26. marts 1993 afgørelse om af integrere otte forordninger og et 
direktiv i aftalen, forudsat selvfølgelig at hver af de kontraherende 
parter godkender eller ratificerer disse. I EF kræver Den Blandede Komi­
tés afgørelse bekræftelse fra Rådets side. Efter planerne skal afgørel­
sen træde i kraft den 1. juli 1993 eller senest på den dato, hvor det 
sidste rat ificeringsdokument deponeres. 
4. Aftalen mellem EF, Norge og Sverige står i direkte forbindelse med den 
aftale, der er indgået mellem EF og EFTA-landene om Det Europæiske Øko­
nomiske Samarbejdsområde (EØS-aftalen). Den træder ud af kraft på den 
dato, hvor EØS-aftalen træder i kraft. 
3 -
5. Imidlertid kan den nye lovgivning, der skal integreres i aftalen, først 
finde anvendelse i medfør af EØS-aftalen efter dennes ikrafttræden, og 
når procedurerne for indoptagelse af ny lovgivning i EØS-aftalen er ble­
vet afsluttet. 
6. Det er derfor i alle de kontrahrende parters interesse at sikre, at af­
talens målsætninger, nemlig et ensartet system af regler i hele EF, Nor­
ge og Sverige, også er opfyldt, efter at EØS-aftalen er trådt i kraft. 
Det er derfor vigtigt, at aftalen forbliver i kraft i en begrænset peri­
ode, indtil procedurerne med henblik på at supplere lovgivningen i EØS-
aftalen er blevet afsluttet. 
7. En afgørelse om fortsat at anvende aftalen i en begrænset periode efter 
EØS-aftalens ikrafttræden kan forsvares i denne ganske særlige situa­
tion, men får på ingen måde indflydelse på bestemmelserne i EØS-aftalen. 
Imidlertid vil aftalen træde ud af kraft to år efter EØS-aftalens 
ikrafttræden, medmindre Den Blandede Komité træffer anden afgørelse. 
8. Rådet anmodes derfor om: 
- at bekræfte integreringen af relevant ny EF-lovgivning i aftalen mel­
lem EØF, Kongeriget Norge og Kongeriget Sverige om civil luftfart, 
- at vedtage vedlagte forslag til Rådets afgørelse om ændring af tek­
sten til den aftale, der blev godkendt ved Rådets afgørelse nr. 
92/384/EØF om indgåelse af en aftale mellem Det Europæiske Økonomiske 
Fællesskab, Kongeriget Norge og Kongeriget Sverige. 
- 4 -
Forslag til Rådets afgørelse 
om ændring af aftalen mellem Det Europæiske Økonomiske Fællesskab, Konge­
riget Norge og Kongeriget Sverige om civil luftfart. 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 113, 
under henvisning til forslag fra Kommissionen, og 
ud fra følgende betragtninger: 
Med Rådets afgørelse nr. 92/384/EØF om indgåelse af en aftale mellem Det 
Europæiske Økonomiske Fællesskab, Kongeriget Norge og Kongeriget Sverige om 
civil luftfart indføres der et ensartet system af regler vedrørende markeds­
adgang, luftfartsselskabernes kapacitet og prisfastsættelse på det civile 
luftfartsområde, 
siden indgåelsen af denne aftale er der vedtaget ny lovgivning på det civile 
luftfartsområde i EF, og det fastsættes i aftalens artikel 12, at ændringer 
i hver af de kontraherende parter lovgivning integreres i aftalen, 
under disse ganske særlige omstændigheder er det hensigtsmæssigt at ændre 
aftalens artikel 19 for at sikre, at aftalens målsætning, nemlig et ensartet 
system af regler i hele Fællesskabet, Norge og Sverige, også vil være op­
fyldt, efter at aftalen mellem EF og EFTA-landene om Det Europæiske Økono­
miske Samarbejdsområde er trådt i kraft, 
- 5 
Rådet besluttede på sit møde den ..., at disse ændringer bør foretages,og 
har bemyndiget Kommissionen til at indlede forhandlinger med Norge og Sve­
rige om at foretage de nødvendige ændringer af aftalen, 
Kommissionen har ført forhandlingerne i samordning og snævert samråd med 
medlemsstaterne gennem hele forhandlingsprocessen -
TRUFFET FØLGENDE AFGØRELSE: 
Artikel 1 
Den Blandede Komités beslutning om, at den lovgivning, der er vedtaget i EF 
efter indgåelsen af aftalen mellem Det Europæiske Økonomiske Fællesskab, 
Kongeriget Norge og Kongeriget Sverige om civil luftfart, skal integreres i 
nævnte aftale, godkendes herved på Fællesskabets vegne. 
Den Blandede Komités afgørelse er knyttet til denne afgørelse. 
Artikel 2 
Aftalen mellem Det Europæiske Økonomiske Fællesskab, Kongeriget Norge og 
Kongeriget Sverige om at ændre artikel 19, stk. 3, i aftalen mellem Det 
Europæiske Økonomiske Fællesskab, Kongeriget Norge og Kongeriget Sverige om 
civil luftfart godkendes herved på Fællesskabets vegne. 
Aftalens tekst er knyttet til denne afgørelse 
- 6 -
Artikel 3 
Formanden for Rådet træffer de nødvendige foranstaltninger som omhandlet i 
aftalens artikel 23. 
Artikel 4 
Denne afgørelse træder I kraft dagen efter offentliggørelsen i De Europæiske 
Fællesskabers Tidende. 
Udfærdiget i Bruxelles, 
På Rådets vegne 
- 7 -
AFTALE MELLEM DET EUROPÆISKE ØKONOMISKE FÆLLESSKAB, KONGERIGET NORGE OG 
KONGERIGET SVERIGE OM CIVIL LUFTFART 
AFGØRELSE VEDTAGET AF DEN BLANDEDE KOMITE DEN 26. MARTS 1993 
I 
I medfør af artikel 12. stk. 3, i aftalen mellem Det Europæiske Fællesskab, 
Kongeriget Norge og Kongeriget Sverige om civil luftfart har Den Blandede 
Komité truffet afgørelse om, at følgende forordninger og følgende direktiv 
tilføjes til fortegnelsen i bilag I. 
21. 2407/92 
Rådets forordning af 23. Juli 1992 om udstedelse af licenser til luft-
fartsseIskaber. 
Artikel 1-18 
22. 2408/92 
Rådets forordning af 23. juli om EF-iuftfartsseIskabers adgang til luft­
ruter inden for Fællesskabet. 
Artikel 1-15 
Fortegnelsen over kategori 1-lufthavne i forordningens bilag I suppleres 
med følgende: 
Norge: Oslos lufthavnssystem 
Sverige: Stockholms lufthavnssystem 
Fortegnelsen over lufthavnssystemer i forordningens bilag II suppleres 
med følgende: 
Norge: Oslo - Fornebu/Gardermoen 
Sverige: Stockholm - Arlanda/Bromma 
23. 2409/92 
Rådets forordning af 23. Juli 1992 om billetpriser og rater inden for 
luftfart. 
Artikel 1-11 
24. 1284/91 
Rådets forordning af 14. maj 1991 om ændring af forordning (EØF) nr. 
- 8 -
3975/87 om fastsættelse af fremgangsmåden ved anvendelse af konkurren­
cereglerne på virksomheder i luftfartssektoren. 
Artikel 1 
Enhver henvisning til artikel 85 eller 86 i denne forordning skal for­
stås som en henvisning til henholdsvis artikel 4 eller 5 i denne for­
ordning. 
25. 2410/92 
Rådets forordning om ændring af forordning (EØF) nr. 3975/87 om fast­
sættelse af fremgangsmåden ved anvendelse af konkurrencereglerne på 
virksomheder i luftfartssektoren. 
Artikel 1 
Enhver henvisning til artikel 85 eller 86 i denne forordning skal for­
stås som en henvisning til henholdsvis artikel 4 eller 5 i denne for­
ordning. 
26. 2411/92 
Rådets forordning af 23. Juli 1992 om ændring af forordning (EØF) nr. 
3976/87 om anvendelse af Traktatens artikel 85, stk. 3, på visse kate­
gorier af aftaler og samordnet praksis inden for luftfartssektoren. 
Artikel 1 
Enhver henvisning til artikel 85 eller 86 i denne forordning skal for­
stås som en henvisning til henholdsvis artikel 4 eller 5 i denne for­
ordning. 
27. 3922/91 
Rådets forordning af 16. december om harmonisering af tekniske krav og 
administrative procedurer inden for civil luftfart. 
Artikel 1-3, 5-11, 13 
28. 91/670 
Rådets direktiv af 16. december 1991 om gensidig anerkendelse af person­
certifikater, der giver adgang til udøvelse af funktioner i civil luft­
fart. 
Artikel 1-7 
29. 95/93 
Rådets forordning af 18. Januar 1993 om fælles regler for tildeling af 
ankomst- og afgangstidspunkter i Fællesskabets lufthavne. 
- 9 -
Artikel 1-13 
Ovenfor anførte forordninger og direktiv finder ikke anvendelse på territo­
riet Svalbard. 
I I 
For at sikre , at aftalen fungerer hensigtsmæssigt, stiller Den Blandede 
Komité i medfør af artikel 12, stk. 3, forslag om at ændre aftalen som fast­
lagt i bilaget til denne afgørelse. 
I I I 
I medfør af aftalens artikel 14, stk. 3, skal afgørelsen i I ovenfor godken­
des eller ratificeres af de kontraherende parter i overensstemmelse med 
deres egne procedurer . 
Denne afgørelse træder i kraft den 1. juli 1993 eller senest på den dato, 
hvor det sidste rat ificeringsdokument deponeres i overensstemmelse med arti­
kel 23, stk. 3. 
På Det Europæiske Økono- På Kongeriget På Kongeriget 
miske Fællesskabs vegne Norges vegne Sveriges vegne 
- 10 -
BILAG 
Aftale mellem Det Europæiske Økonomiske Fællesskab, 
Kongeriget Norge og Kongeriget Sverige 
som tager i betragtning, at aftalen mellem Det Europæiske Økonomiske Fælles­
skab, Kongeriget Norge og Kongeriget Sverige om civil luftfart, i det føl­
gende benævnt aftalen, trådte i kraft den 6. Juli 1992, 
som tager i betragtning, at der med aftalen indføres et ensartet system af 
regler på det civile luftfartsområde, 
som tager i betragtning, at der siden aftalens indgåelse er vedtaget ny lov­
givning på det civile luftfartsområde i Fællesskabet, og at det i aftalens 
artikel 12 fastsættes, at ændringer i hver af de kontraherende landes lov­
givning integreres i aftalen, 
som tager i betragtning, at Den Blandede Komité i medfør af aftalens artikel 
12 vedtog en afgørelse den 26. marts 1993 om at integrere denne nye lovgiv­
ning i aftalen, 
som tager i betragtning, at denne nye lovgivning foregriber lovgivning, der 
vil finde anvendelse i henhold EØS-aftalen, så snart de interne procedurer 
med henblik på denne lovgivnings optagelse i EØS-aftalen er afsluttet, 
som tager i betragtning, at det i aftalens artikel 19, stk. 3, fastsættes, 
at aftalen ophører med at være i kraft fra den dato, på hvilken en aftale 
mellem Fællesskabet og EFTA-landene om Det Europæiske Økonomiske Samarbejds­
område træder i kraft, 
som tager i betragtning, at det er vigtigt, at aftalen forbliver i kraft i 
en begrænset periode, hvis det skal sikres, at aftalens målsætning, nemlig 
et ensartet system af regler i hele Fællesskabet, Norge og Sverige, også 
efter ikrafttrædelsen af aftalen mellem Fællesskabet og EFTA-landene om Det 
Europæiske Økonomiske Samarbejdsområde er trådt i kraft, vil være opfyldt i 
den periode, der er nødvendig for at få afsluttet procedurerne med henblik 
på at supplere lovgivningen i EØS-aftalen, 
som tager i betragtning, at denne aftale på baggrund af de ganske særlige 
forhold ikke på nogen måde får indflydelse på bestemmelserne i EØS-aftalen, 
især ikke anvendelsen af dennes artikel 120, 
ER BLEVET ENIGE OM FØLGENDE: 
- 11 -
ARTIKEL 1 
Artikel 19, stk. 3, i aftalen affattes således: 
Denne aftale ophører med at være i kraft fra den dato, på hvilken en 
aftale mellem Fællesskabet og EFTA-landene om Det Europæiske Samarbejds­
område træder i kraft. 
For så vidt angår lovgivning, der er nævnt i bilag 1 og vedtaget i over­
ensstemmelse med artikel 12, stk. 3, vil denne aftale imidlertid fortsat 
finde anvendelse, i det omfang det samme emne ikke er omfattet af EØS-
aftalen. 
Hvis denne aftale fortsat har fundet delvis anvendelse i 18 måneder 
efter EØS-aftalens ikrafttræden, træder Den Blandede Komité sammen for 
at træffe afgørelse om fortsat at anvende denne aftale. Hvis Den Blande­
de Komité træffer anden afgørelse, ophører aftalen med at være i kraft 
to år efter EØS-aftalens ikrafttræden. 
Skulle anvendelsen af denne artikel være i modstrid med bestemmelserne i 
EØS-aftalen, har sidstnævnte forrang. 
ARTIKEL 2 
Denne aftale skal godkendes eller ratificeres i overensstemmelse med de 
kontraherende parters egne procedurer, og parterne giver hinanden notifi­
kation om afslutningen af de procedurer, der er nødvendige i så henseende. 
Denne aftale træder i kraft på den dato, hvor det sidste rat ificeringsin-
strument deponeres. Den offentliggøres i De Europæiske Fællesskabers Tiden­
de. 
Denne aftale og rat ificeringsinstrumenterne deponeres i arkiverne i Sekre­
tariatet for Rådet for De Europæiske Fællesskaber, som fremsender en bekræf­
tet genpart til hver af de kontraherende parter. 
ARTIKEL 3 
Denne aftale er udfærdiget på alle Fællesskabets officielle sprog.- dansk, 
engelsk, fransk, græsk, italiensk, nederlandsk, portugisisk, spansk og tysk, 
samt på norsk og svensk, idet hver af disse tekster har samme gyldighed. 
På Det Europæiske Økono- På Kongeriget På Kongeriget 
miske Fællesskabs vegne Norges vegne Sveriges vegne 
KSN 0254-1459 
KOM (93) 265 endelig udg. 
DOKUMENTER 
DA li 07 
Katalognummer : CB-CO-93-295-DA-C 
ISBN 92-77-56546-2 
Kontoret for De Europæiske Fællesskabers OfSdelle Publikationer 
Lr2985 Luxembourg